open-index/open-wikipedia-markdown huggingface dataset:
Jörg-Werner Nowitzki

**Jörg-Werner Nowitzki** (s. 1943 Altmittweida) on saksalainen entinen käsipalloilija. 

Nowitzki oli 1960- ja 1970–luvulla lupaavimpia saksalaispelaajia. Nowitzki sai sopimustarjouksia TV Großwallstadtista sekä TSV Ansbachilta, mutta hän päätti pelata paikallisessa TG Würzburgissa. 1970–luvun alussa Nowitzki oli lähellä nousta Saksan käsipallomaajoukkueeseen, mutta sen aikainen päävalmentaja, Vlado Stenzel, tiputti hänet viimeisinä pelaajina pois kokoonpanosta. Würzburgin joukkueessa Nowitzki oli kuusi kertaa mukana Bundesliga-karsinnoissa. 

Nowitzki on naimisissa entisen ammattilaiskoripalloilijan, Helga Nowitzkin, kanssa. Heillä on kaksi lasta: Dirk Nowitzki sekä Silke Nowitzki, jotka molemmat ovat koripalloammattilaisia.

## Lähteet
Kämnerinoikeus

**Kämnerinoikeus** ( <  < ) oli Ruotsissa ja Suomessa tuomioistuin, joka toimi kaupungeissa raastuvanoikeuden alaisuudessa. Suomessa kämnerinoikeudet lakkautettiin vuonna 1868, jolloin niiden käsittelemät asiat siirtyivät raastuvanoikeuden ratkaistavaksi. Kämnerinoikeudessa käsiteltiin muut riita-asiat paitsi vekseli- ja merioikeusasiat ja eräät muut raastuvanoikeudelle kuuluneet asiat. Kämnerinoikeus ratkaisi myös vähäisempiä rikosasioita. Ensimmäinen muutoksenhakuaste oli raastuvanoikeus.

Kämnerinoikeuksien lakkauttamisvuonna 1868 oli Suomessa seitsemän kämnerinoikeutta: Turun hovioikeuspiirissä Helsingin, Turun ja Porin kämnerinoikeudet, Vaasan hovioikeuspiirissä Vaasan ja Oulun kämnerinoikeudet sekä Viipurin hovioikeuspiirissä Viipurin ja Haminan kämnerinoikeudet. 

## Lähteet
* 

### Viitteet
Äidinkielel

**Äidinkielel** on rap-artisti Bullen ensimmäinen virallinen studioalbumi. Albumi julkaistiin 15. helmikuuta 2010 Karma Musiikin kautta. Kappaleesta "Lähiöis" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Pertsa: 2
* Bulle: 3, 4, 5, 6, 10, 11, 13, 15, 17, 18
* Beatnutts: 7
* Bulle & Make: 9
* Huge: 8, 12
* Rottweiler: 14
* Aagee: 16

## Arvostelut
* Desibeli.net: 
* Redrum-187: 

## Lähteet
Pitkäpyrstöjassana

**Pitkäpyrstöjassana** (*Hydrophasianus chirurgus*) on eteläaasialainen kahlaaja. Sen elinympäristö ulottuu Pakistanista, Nepalista ja Intiasta itään Kaakkois-Kiinaan ja Taiwaniin, sekä täältä etelään Kaakkois-Aasiaan, Malakan niemimaalle, Etelä-Borneoon ja Filippiineille. Se talvehtii muun muassa Sumatralla ja Jaavalla sekä Omanissa ja Jemenissä. Lajin holotyypin kuvaili Giovanni Antonio Scopoli Luzonista 1786.

## Lähteet
Seiväs

**Seiväs** tarkoittaa yleensä pitkää ja kapeaa esinettä, jonka päät on teroitettu. Se voi viitata seuraaviin asioihin:

* aidanseiväs, aitaa pystyssä pitävä seiväs
* heinäseiväs, heinän kuivauksessa käytetty seiväs
* seiväs, seiväshypyssä käytettävä pitkä ja taipuisa urheiluväline
* seivästäminen, hitaan ja tuskallisen kuoleman aiheuttava kidutus- ja teloitusmenetelmä; ilmaisua käytetään myös heinäseipäiden pystyttämisestä pellolle
* seiväskaira, heinän seiväskuivatuksen koneketjuun kuuluva traktorikäyttöinen maatalouskone.
Lootusjassana

**Lootusjassana** (*Irediparra gallinacea*) on Kaakkois-Aasiassa ja Oseaniassa elävä kahlaaja. Sen elinympäristö ulottuu Filippiineiltä ja Indonesiasta Papua-Uuteen-Guineaan sekä Australian pohjois- ja itäosiin Sydneyyn saakka. Siitä tunnetaan kolme alalajia. Lajin holotyypin kuvaili Coenraad Jacob Temminck Menadosta Sulawesista 1828.

## Lähteet
Pronssijassana

**Pronssijassana** (*Metopidius indicus*) on eteläaasialainen kahlaaja. Sen elinympäristö ulottuu Intiasta Kaakkois-Aasiaan, Sumatralle ja Länsi-Jaavaan. Lajin holotyypin kuvaili John Latham Intiasta 1790.

## Lähteet
Ensi-isku (vuoden 1996 elokuva)

**Ensi-isku** (, ) on hongkongilainen toimintakomediaelokuva, joka julkaistiin vuonna 1996. Elokuvan ohjasi Stanley Tong, pääosaa esittää Jackie Chan. Chan näyttelee hongkongilaista poliisia Chan Ka-Kuita, joka pyrkii yhdessä Interpolin kanssa saamaan kiinni laittomia aseita myyvän kauppiaan.
Bulle (artisti)

**Bulle** (oikealta nimeltään **Joni Bollström**), tunnetaan myös nimellä **Big Bollström**, on suomalainen Vantaan Länsimäestä kotoisin oleva rap-artisti. Hän aloitti uransa jo vuonna 2003, jolloin ilmestyi hänen ensimmäinen julkaisunsa *[[Paskaa purkkii]]*. Bullen ensimmäinen virallinen kaupallinen studioalbumi *[[Äidinkielel]]* julkaistiin helmikuussa 2010 Karma Musiikin kautta.

## Biografia
Bulle muutti perheineen Kanadaan alkuvuodesta 1994. Vuonna 1995, 11 kuukauden kuluttua, perhe palasi Suomeen ja asettui asumaan Vantaan Länsimäkeen. Räppäämisen Bulle aloitti ollessaan kuudennella luokalla. Hän piti tuohon aikaan muun muassa DMX:stä, Dr. Drestä ja Fintelligensistä. Maaliskuussa 2011 Bulle sai tyttölapsen. Ensimmäisen kerran asiasta kerrottiin mediassa Bassoradiossa. Bulle on taustaltaan romani. Hän on myös mukana Spitaali Posse -nimisessä rap-yhtyeessä.

## Diskografia
### Omakustannealbumit
* *Paskaa purkkii* (2003)
* *Eilisest tähä* (2006)
* *Nykypäivän mc:t* (2007)
* *Kuosi digiviihde* (2008)
* *Westhill Fuck Up's Ep* (2012)

### Studioalbumit
* *[[Äidinkielel]]* (2010)
* *[[Räppilevy]]* (2013)

### [[Huge L|Huge L:n]] kanssa

**[[Mäki (albumi)|Mäki]]* (2017)

### Vierailijana

## Lähteet

## Aiheesta muualla
* 
* Bulle Karma Musiikin sivustolla
* Bullen videohaastattelu Redrum-187 -sivustolla
* Kontufest videohaastattelu Redrum-187 -sivustolla
Nižneangarsk

**Nižneangarsk** () on kaupunkimainen taajama ja Pohjois-Baikalin piirin hallinnollinen keskus Burjatian tasavallassa Venäjällä. Se sijaitsee Baikaljärven pohjoisrannalla lähellä Verhnjaja Angara -joen suuta 23 kilometriä Severobaikalskin kaupungista koilliseen. Taajaman kautta kulkee Baikalin–Amurin rautatie. Asukkaita on 5&nbsp;500 henkeä (vuonna 2009).

Paikkakunnan katsotaan saaneen alkunsa venäläisen tutkimusmatkailijan Semjon Skorohodin vuonna 1643 perustamasta talvehtimispaikasta. Vuonna 1646 rakennettiin Verhneangarskin linnoitus, jota myöhemmin alettiin nimittää Nižneangarskiksi. Kitšerajoen suussa järjestettiin turkismarkkinoita. Nykyinen Nižneangarskin taajama on perustettu vuonna 1931.

Nižneangarskista on säännöllinen lentoyhteys Ulan-Udeen ja Irkutskiin. Maantieyhteydet etelään ovat huonot ja laivaliikenne Baikalilla epäsäännöllistä. Taajamassa toimii kullankaivuuta harjoittava yritys, kalatehdas ja muuta elintarviketeollisuutta sekä metsätila. Palveluihin kuuluu kaksi lastentarhaa, keskikoulu, lasten luomistyön keskus, kulttuuritalo, kaksi kirjastoa ja piirisairaala.

## Lähteet

## Aiheesta muualla
* Nižneangarsk Pohjois-Baikalin piirin sivustolla
Pikkujassana

**Pikkujassana** (*Microparra capensis*) on afrikkalainen kahlaaja. Sen elinympäristö käsittää Saharan eteläpuolisen Afrikan kosteikot Malista Sudaniin ja Etiopiaan, ja sieltä etelään Ugandaan, Keniaan, Sambiaan, Zimbabween ja Etelä-Afrikkaan, sekä Itä-Namibiaan ja Itä-Angolaan. Lajin holotyypin kuvaili Andrew Smith Algoa Baysta Etelä-Afrikasta 1839.

## Lähteet
Okaruusu

**Okaruusu** (*Rosa sherardii*, syn. *Rosa tomentosa* subsp. *sherardii*) on eurooppalainen ruusulaji. Suomessa se on harvinainen ja luokiteltu vaarantuneeksi lajiksi. Ahvenanmaalla laji on rauhoitettu.

## Ulkonäkö ja koko
Okaruusu on tavallisesti lyhyitä juurivesoja muodostava, pystyhkö, tiheähaarainen pensas. Oksat ovat pitkiä ja kaarevia. Se kasvaa 1–3 metriä korkeaksi. Varret ovat usein tyvestä polvekkeisia. Vankanpuoleiset ja pitkät piikit ovat suoria tai hieman käyriä. Nuorissa varsissa piikit ovat usein tiheässä. Lehtien korvakkeet ovat kapeakärkisiä, tavallisesti ulospäin käyriä. Lehdet ovat harmaanvihreitä kerrannaislehtiä. Teräväkärkiset lehdykät ovat soikeita, suippoja, tavallisesti toissahaisia ja pehmeäkarvaisia. Lehdet tuoksuvat hartsille. Punainen kukka on yksittäinen tai 2–6-kukkaisena huiskilona. Kukkaperä on 1–3 cm pitkä ja nystykarvainen. Verholehdet ovat liuskaisia. Okaruusu kukkii Suomessa kesä-heinäkuussa. Kiulukat ovat 1,2–2 cm pitkiä, hieman pitkänomaisia ja joskus nystykarvaisia. Kiulukat kypsyvät syyskuussa, mutta säilyvät pitkään kovina.

Okaruusu on hyvin muunteleva ja ilmeisesti risteymäsyntyinen. Suomessa kasvavista ruusulajeista okaruusu muistuttaa iharuusua (*R. mollis*). Iharuusun korvakkeet ovat kuitenkin pienempiä ja lehdykät tylppäkärkisiä.

## Levinneisyys
Okaruusu kasvaa ainoastaan Euroopassa. Sitä tavataan Skandinavian eteläosissa, Britteinsaarilla sekä paikoitellen Keski- ja Itä-Euroopassa lähinnä vuoristoseuduilla. Suomessa okaruusua tavataan useilla paikoilla Ahvenanmaalla sekä muutamassa paikassa Varsinais-Suomen rannikolla. Osa lajin tunnetuista esiintymistä saattaa olla risteymiä tai viljelysperäisiä karkulaisia.

## Elinympäristö
Okaruusu on kalkinsuosija. Suomessa se kasvaa lehtoniityillä, laidunmailla, lehdoissa ja tienvierillä. Lajia uhkaa lähinnä kasvupaikkojen metsittyminen ja rakentaminen.

## Lähteet
* Kettunen, Taina: *Okaruusu*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 228–229.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* Suomen Lajitietokeskus: Okaruusu (''Rosa sherardii'')
* Kasviatlas 2022: Okaruusun (''Rosa sherardii'') levinneisyys Suomessa.
* Pohjolan kasvien pauloissa: ''Rosa sherardii'' - okaruusu
* United States Department of Agriculture (USDA): ''Rosa sherardii''
Beringinsirri

**Beringinsirri** (*Calidris ptilocnemis*) on Venäjän kaukoidässä ja Alaskassa elävä kahlaajalintu. Sen esiintymisalue ulottuu Kuriileilta ja Kamtšatkan niemimaalta Tšukotkaan, Aleuteille ja Alaskaan. Siitä tunnetaan neljä alalajia. Lajin holotyypin kuvaili Elliott Coues Saint George Islandilta Pribilofsaarilta vuonna 1873.

## Lähteet
Aketo

**Aketo** (oik. **Ryad Selmi**, , s. 30. elokuuta 1980 Deuil-la-Barre, Ranska) on ranskalainen rap-artisti.

## Elämäkerta
Selmi syntyi Deuil-la-Barressa noin 14 kilometrin päässä Pariisista, algerialaisille vanhemmille. Hän kiinnostui hip hop -musiikista 13-vuotiaana, mutta oli samaanaikaan kiinnostunut myös graffitista.

Taiteilijanimeltään Aketo liittyi myöhemmin *Comité*-yhtyeeseen, jonka hän jätti vuonna 1997. Samoihin aikoihin hän vieraili M Groupin Tu disais quoi? alumilla ja liittyi samana vuonna *Personnalité Suspecte* -yhtyeeseen. Aketo tapasi aiemmin Tunisianon ja Blackon, joiden kanssa hän perusti kyseisen yhtyeen. Samalla Aketo toi mukanaan DJ Boudjin, joka toimi skrätsääjänä. Myöhemmin yhtyeen nimi muutettiin Sniperiksi ja yhtyeen ensimmäinen albumi myi 200 000 kopiota.

Joulukuussa 2007 Aketo julkaisi ensimmäisen sooloalbuminsa, jolla vieraili muita ranskalaisia räppäreitä, kuten Alkpote, Soprano, Salif, Seth Gueko ja Sefyu. Lokakuussa 2008 Aketoa kuultiin myös Raï'n'B Fever 3 levyllä vierailevana artistina.

## Diskografia
### Albumit
* Cracheur 2 Venin (2007)
* Une petite vie, 100 histoires (2013)

## Aiheesta muualla
* Virallinen blogi
Gísli

**Gísli** on islantilainen miehen etunimi.

## Fiktiiviset henkilöhahmot

* Gísli Súrinpojan saaga
* Gísli Jónsson, Njördur P. Njardvikin romaanissa Daudamenn (suom. Kohtaloonsa tuomitut).
Ruostekuiri

**Ruostekuiri** (*Limosa fedoa*) on pohjoisamerikkalainen kahlaaja. Sen elinympäristö käsittää Alaskan, Kanadan Albertan ja Manitoban sekä Yhdysvaltojen Montanan ja läntisen Minnesotan. Sen talvehtimisalueet ovat Yhdysvaltain rannikoilla, Keski-Amerikassa ja paikoin Etelä-Amerikan länsirannikolla. Lajin holotyypin kuvaili Carl von Linné Hudsoninlahdelta 1758.

## Lähteet
Alankomaitten vanhakatolinen kirkko

**Alankomaitten vanhakatolinen kirkko** on roomalaiskatolisesta Utrechtin hiippakunnasta 1700-luvulla jansenistiseen suuntaukseen liittyen alkunsa saanut kirkkokunta Alankomaissa. 1800-luvulla Alankomaiden vanhakatolisen kirkon ympärille on muodostunut Utrechtin unionin vanhakatolinen kirkkoyhteisö. Se on täydessä kirkollisessa yhteydessä anglikaanisen kirkkoyhteisön kanssa.

Perinteisesti Alankomaitten vanhakatolinen kirkko on ollut Saksan ja Sveitsin vanhakatolisia hiippakuntia vanhoillisempi. Kirkko on kuitenkin nykyisin teologisesti varsin liberaali; se on vihkinyt naisia papeiksi vuodesta 1998. Sen arkkipiispa on vuodesta 2000 ollut Joris Vercammen.
Lapin rovastikunta

**Lapin rovastikunta** on Suomen evankelis-luterilaisen kirkon Oulun hiippakuntaan kuuluva rovastikunta. Siihen kuuluvat Enontekiön, Inarin, Kittilän, Pelkosenniemen, Kolarin, Muonion, Sodankylän ja Utsjoen luterilaiset seurakunnat.

Lääninrovastina on kirkkoherra Tuomo Huusko Inarin seurakunnasta. 

## Lähteet
Sirppipääskykahlaaja

**Sirppipääskykahlaaja** (*Stiltia isabella*) on australialainen rantalintu ja sukunsa ainoa laji. Sen elinympäristö käsittää mantereen itä- ja pohjoisosien kuivat seudut. Sateisina kausina se siirtyy etelämmäs kuivemmille seuduille. Se talvehtii Australian pohjoisosissa, Papua-Uudessa-Guineassa ja Indonesiassa. Lajin holotyypin kuvaili Louis Jean Pierre Vieillot 1816.

## Lähteet
Permi

**Permi**- ja **Perm**-sanat ovat yleensä johdettu Venäjällä sijaitsevan muinaisen alueen nimestä. Se voi viitata seuraaviin asioihin:
__NOTOC__
## Venäjään liittyviä asioita
* Suur-Permi, suomensukuisten kansojen muinainen valtakunta pohjois-Venäjällä
* Perm, kaupunki Permin aluepiirissä, Venäjällä
* Perm tai *Perma*, muinaisista komeista ja heidän asuinalueestaan käytetty nimitys
* Permiläiset kansat, komien ja udmurttien yhteisnimitys
* Permin alue, Venäjän entinen hallintoalue
* Permin aluepiiri, entisen Permin alueen ja Permin Komin käsittävä Venäjän hallintoalue
* Permin Komi, Permin aluepiiriin kuuluva alue Venäjällä
* Permin kuvernementti, Venäjän keisarikunnan ja myöhemmin Neuvosto-Venäjän kuvernementti vuosina 1781–1923
* Permin piiri, kunnallinen itsehallintoalue Permin aluepiirissä Venäjällä
* *Permin ruhtinas*, yksi Venäjän tsaarin itselleen ottamista arvonimistä
* Permin valtionyliopisto, vuonna 1916 perustettu yliopisto Permissä, Venäjällä
* Permski motostroitelnyi kompleks, lentokoneiden suihkumoottoreita ja kaasuturbiineja valmistava yritys

## Sukunimenä

* Eero Permi (1914–1990), suomalainen pappi ja kirjailija
* Perttu Permi (s. 1972), suomalainen kemisti ja professori

## Muuta
* PERM, Victorian Railways -yhtiön käyttämä lyhenne dieselsähköisellä voimansiirrolla varustetusta veturista
* PERM (Program Electronic Review Management), sähköinen työhönottohaastatteluun käytettävä ohjelma Yhdysvalloissa
* permi, metsäkanalintujen ja jänisten pyydystämiseen tarkoitettu ansa
* permikausi, geologinen kausi paleotsooisen maailmankauden lopulla (300–245 tai 280–248 miljoonaa vuotta sitten)

## Katso myös
* komipermjakit (myös *Permin komit*), pääasiassa Permin Komin piirikunnassa asuva kansa Venäjällä
* komipermjakin kieli (myös *Permin komi*), komipermjakkien puhuma suomalais-ugrilainen kieli Venäjällä
* permittiivisyys, suure, joka kuvaa miten väliaine vaikuttaa siihen kohdistuvaan sähkökenttään
Tab

**Tab** on The Coca-Cola Companyn valmistama virvoitusjuoma. Tuotteen valmistus aloitettiin vuonna 1963. Tuotetta ei ole saatavilla Suomessa.  

## Lähteet
Metsähovin radio-observatorio

**Metsähovin radio-observatorio**  (ent. radiotutkimusasema) on Aalto-yliopiston erillinen tutkimuslaitos, joka sijaitsee Kirkkonummella Kylmälän kylässä 30 kilometriä Otaniemen kampusalueelta.

Radio-observatorio aloitti toimintansa vuonna 1974 Metsähovin observatorioalueella Geodeettisen laitoksen ja Helsingin yliopiston tutkimusasemien vieressä. Perustamisen voimahahmoja olivat Martti Tiuri ja Seppo Urpo, joka johti Metsähovin asemaa 2000-luvun alkuun asti.

Asemalla on Suomen ainoa radioastronomiseen tutkimukseen käytettävä radioteleskooppi. Suojakupuun sijoitettu halkaisijaltaan 13,7-metrinen ja pintatarkkuudeltaan myös millimetrialueen havaintoihin soveltuva teleskooppi on käytössä 24 tuntia vuorokaudessa ympäri vuoden. Lisäksi alueella on useita pienempiä radioteleskooppeja ja -antenneja, joilla tutkitaan avaruutta ja radiotaajuisia ilmiöitä.

Metsähovin radiotutkimusaseman päätoimialat ovat:
*Radiotieteen ja radioastronomian perustutkimus
*Avaruustekniikka ja avaruustutkimus
*Vastaanotinlaitteiston sekä tiedonkeruutekniikan kehitys
*Tieteellisen laskennan ja laskentamenetelmien kehitys
*Opetus ja tieteen edistäminen

Aseman laitteisto kattaa 2–150 GHz taajuusalueen. Tärkeimmät tutkimuskohteet liittyvät Aurinkoon ja aurinkokunnan ulkopuolelta tuleviin radiosignaaleihin. Tutkimuskohteita ovat

*radiokvasaarit ja kontinuumihavainnot
*aktiiviset galaksit
*molekyylien spektriviivat
*Auringon aktiivisuus ja pitkäaikainen muuttuvuus
*geodeettinen ja radiotähtitieteellinen pitkäkantainterferometria (VLBI)
*aktiivisten galaksien etuala-komponenttien kartoitus kosmisen taustasäteilyn tutkimusta varten (Tuorlan observatorio, Euroopan avaruusjärjestön Planck-satelliitti)

Asemalla suoritetaan myös aurinkokunnan tutkimusta: radioalueen aurinkotutkimusta, aurinkokunnan 22 GHz vesimaserlähteiden ja avaruusluotainten Doppler-ilmiön tutkimusta.

## Lähteet
* Metsähovin radio-observatorio
* Metsähovin historiikki
Puerto Ricon koripallomaajoukkue

**Puerto Ricon** koripallomaajoukkue edustaa Puerto Ricoa koripallon maajoukkuekilpailuissa.

## Historia
Puerto Rico on ollut historiansa aikana 12 kertaa mukana MM-kisoissa. Ensimmäistä kertaa maa oli mukana vuoden 1959 kisoissa Chilessä. Puerto Rico oli alkulohkonsa toinen Bulgarian jälkeen, mutta sijoittui jatkopelin jälkeen turnauksen viidenneksi. Ensimmäistä kertaa maa oli mukana olympialaisten koripallossa vuoden 1960 kisoissa. Tällöin Puerto Rico jäi alkulohkonsa viimeiseksi, mutta voittamalla sijoituspelit maa sijoittui lopulta kolmanneksitoista. Seuraavissa olympialaisissa Puerto Rico saavutti historiansa parhaan saavutuksen oltuaan kisojen neljäs. Pronssipelissä maa hävisi Brasilialle lukemin 76–60. 

Maa on ollut joka kerta mukana koripallon Amerikan-mestaruuskilpailuissa sarjan perustamisen jälkeen. Turnauksesta maa on saavuttanut kolme kultaa vuosina 1980, 1989 ja 1995. Vuoden 1990 MM-kisoissa Puerto Rico saavutti historiansa parhaan MM-sijoituksen oltuaan turnauksen neljäs. Pronssipelin maa hävisi jatkoajan jälkeen lukemin 105–107 Yhdysvalloille.  

## Menestys arvokilpailuissa
**Olympialaiset**

* 1960: 13.
* 1964: 4.
* 1968: 9.
* 1972: 6.
* 1976: 6.
* 1980: boikotoi kisoja.
* 1984: ei läpäissyt karsintoja.
* 1988: 7.
* 1992: 8.

* 1996: 10.
* 2000: ei läpäissyt karsintoja.
* 2004: 6.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: 12.
* 2028: 

**Maailmanmestaruuskilpailut**

* 1959: 5.
* 1963: 6.
* 1967: 12.
* 1970: ei läpäissyt karsintoja.
* 1974: 7.
* 1978: 10.
* 1982: ei läpäissyt karsintoja.
* 1986: 13.
* 1990: 4.

* 1994: 6.
* 1998: 11.
* 2002: 7.
* 2006: 17.
* 2010: 18.
* 2014: 19.
* 2019: 15.
* 2023: 12.
* 2027: 

**Amerikan-mestaruuskilpailut**

* 1980: &nbsp;**Kultaa**
* 1984: 6.
* 1988: &nbsp;**Hopeaa**
* 1989: &nbsp;**Kultaa**
* 1992: 4.
* 1993: &nbsp;**Hopeaa**
* 1995: &nbsp;**Kultaa**
* 1997: &nbsp;**Hopeaa**
* 1999: 4.
* 2001: 4.
* 2003: &nbsp;**Pronssia**

* 2005: 7.
* 2007: &nbsp;**Pronssia**
* 2009: &nbsp;**Hopeaa**
* 2011: 4.
* 2013: &nbsp;**Hopeaa**
* 2015: 5.
* 2017: 5.
* 2022: 5.
* 2025: 6.
* 2029:

**Koripallo Pan-Amerikan kisoissa**

* 1951: –
* 1955: –
* 1959: &nbsp;**Hopeaa**
* 1963: &nbsp;**Pronssia**
* 1967: 5.
* 1971: &nbsp;**Hopeaa**
* 1975: &nbsp;**Hopeaa**
* 1979: &nbsp;**Hopeaa**
* 1983: 6.
* 1987: &nbsp;**Pronssia**

* 1991: &nbsp;**Pronssia**
* 1995: 6.
* 1999: &nbsp;**Pronssia**
* 2003: &nbsp;**Pronssia**
* 2007: &nbsp;**Hopeaa**
* 2011: &nbsp;**Pronssia**
* 2015: 6.
* 2019: &nbsp;**Hopeaa**
* 2023: 7.
* 2027: 

## Lähteet

## Aiheesta muualla
*Puerto Ricon koripalloliitto
Pelintekijä

**Pelintekijä** on yksi koripallon pelipaikoista. Pelintekijän tehtäviin kuuluu pallon ylöstuominen puolustusalueelta hyökkäykseen. Pelaaja myös määrää, mitkä pelikuviot hyökkäyksessä pelataan. Puolustuspäässä pelintekijä puolustaa yleensä vastustajan vastaavaa pelaajaa ja pyrkii auttamaan korinaluspelaajia puolustuksessa. Pelintekijän tärkeimpänä fyysisenä ominaisuutena pidetään nopeutta.

NBA-pelinrakentajat jaotellaan usein korintekoon ja syöttöihin tukeutuviin pelaajiin. Tunnettuja korintekijöitä ovat muun muassa Stephon Marbury, Magic Johnson ja Gary Payton. Perinteisempiä syöttöihin painottuvia takamiehiä ovat esimerkiksi Jason Kidd ja John Stockton.

## Lähteet

## Aiheesta muualla
Heittävä takamies

**Heittävä takamies** on yksi koripallon pelipaikoista. Heittävän takamiehen tärkein tehtävä kentällä on korinteko. Pelipaikalla pelaajat eivät yleensä tuo palloa ylös vaan odottavat takamiehen syöttöä. Myös heittäviltä takamiehiltä vaaditaan nopeutta, koska he joutuvat puolustamaan lajin urheilullisimpia pelaajia.

Heittävät takamiehet voidaan jakaa kahteen alaluokkaan: puhtaisiin heittäjiin ja urheilullisiin pelaajiin. Puhtaiden heittäjien peli ei perustu niin paljon fysiikkaan vaan heittotaitoon. Esimerkkejä tämän tyyppisistä pelaajista ovat Kobe Bryant, Ray Allen ja Reggie Miller. Urheilulliset heittävät takamiehet tekevät sen sijaan suuren osan pisteistään ajoista ja nopeista hyökkäyksistä. Hyviä esimerkkejä tämän tyypin pelaajista ovat muun muassa Jerry Stackhouse ja Latrell Sprewell. Kaikkien aikojen parhaana koripalloilijana pidetty Michael Jordan oli heittävä takamies.

## Lähteet

## Aiheesta muualla
Kawasaki Ninja

**Kawasaki Ninja** on sarja moottoripyöriä jonka **GPz900R (ZX900A)** malli oli maailman ensimmäinen 16-venttiilinen nestejäähdytetty nelisylinterinen moottoripyörämoottori. Kulttuurinen ikoni Ninjasta tuli kun Tom Cruise hyppäsi sen satulaan elokuvassa Top Gun.
Du rire aux larmes

**Du rire aux larmes** on Sniper-yhtyeen ensimmäinen studioalbumi ja se julkaistiin 29. tammikuuta 2001.

Kappale *La France* aiheutti myöhemmin suurta paheksuntaa poliitikkojen mielestä, kun Ranskan sisäministeri Nicolas Sarkozyn mielestä sanoitukset häpäisivät Ranskaa. Sanoituksissa muun muassa kritisoidaan Ranskan poliittista järjestelmää maan vähemmistöjä kohtaan.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#  (feat. J-Mi Sissoko)
# 
# 
# 
# 

## Listasijoitukset

## Lähteet
Suomen IV armeijakunta (jatkosota)

**Suomen jatkosodan IV armeijakunta** muodostettiin välirauhan ajan II armeijakunnasta laajentamalla siihen kuuluneet prikaatit divisiooniksi. Armeijakunnan komentajana toimi hyökkäysvaiheen alussa kenraaliluutnantti Lennart Oesch. Armeijakuntaan kuuluivat 12., 8. ja 4. divisioona sekä armeijakuntajoukkoja. 

IV armeijakunta lakkautettiin 2. syyskuuta 1941.

## Keskittäminen
V armeijakunta lakkautettiin 23. kesäkuuta, jolloin siihen kuulunut 10. divisioona alistettiin 30. kesäkuuta IV armeijakunnalle. Divisioona jäi kuitenkin aiempiin asemiinsa 4. divisioonan vasemmalle puolelle puolustukseen ryhmittyneenä.

Armeijakunnan joukkojen siirrosta käskettiin 27. kesäkuuta. Käskyn mukaan se keskitettiin viivytykseen rajan läheisyyteen heikosti kenttävarustettuihin asemiin. Päämaja antoi seuraavana päivänä armeijakunnalle käskyn valmistautua hyökkäykseen, jolloin sen tulisi edetä rajan yli kaksi divisioona rinnan kolmannen jäädessä reserviin. Hyökkäyksessä 8. divisioona olisi oikealla ja 4. divisioona vasemmalla välirajanaan linja Ylijärveltä Pukalusjärveen.

Armeijakunta siirsi heinäkuun alussa reservinä toimineen 12. divisioonan 10. divisioonan asemien taakse alueelle Suokumaa–Ruokola–Lauritsala–Joutseno, jossa se muodosti vasemmalle sivustalleen iskuryhmän. Samalla armeijakunnan vasen raja siirrettiin Vuoksen vesistölinjalle. Näin muodostuneelle Suokumaanjärven ja Vuoksen väliselle alueelle perustettiin Osasto Kääriäinen, jonka muodostivat 10. divisioonasta siirretyt vajaa Jalkaväkirykmentti 2 ja Kevyt osasto 12.

## Hyökkäys
Armeijakunta sai 11. heinäkuuta hyökkäyskäskyn. Armeijakunnasta irrotettiin 25. heinäkuuta panssaripataljoona sekä 10. divisioona, jolloin armeijakunnan suunnitelmia ja ryhmitystä jouduttiin muuttamaan. Armeijakunnan komentaja antoi 9. elokuuta oman esikäskynsä hyökkäyksestä. Päämaja käski kuitenkin armeijakunnan pysyä puolustuksessa. Se pyysi ainoastaan täydennyksiä II armeijakunnalle.

Armeijakunta sai 13. elokuuta luvan hyökätä, jolloin sen tehtäväksi määrättiin vihollisvoimien työntäminen Vuoksen ja sen länsipuolista kapeikkoa vasten. Tämän jälkeen armeijakunnan tuli valmistautua etenemään joko kaakkoon tai etelään. Seuraavana päivänä armeijakunnan hyökkäysvalmistelut peruttiin.

Ylipäällikkö Mannerheim antoi 20.8.1941 Oeschille käskyn aloittaa hyökkäys, jota oli valmisteltu jo puolitoista kuukautta. Armeijakunta oli käskyn mukaan aloitettava hyökkäyksensä 22. elokuuta Vuokseen tukeutuvalla vasemmalla siivellään, mutta vihollisen irtaantuminen edellisenä päivänä aiheutti hyökkäyksen alkamisen jo edellisenä päivänä.

Irtaantuneen vihollisen seuraamisesta muodostui yleishyökkäys, joka johti todelliseen menestykseen Viipurin alueen taisteluissa. Ratkaisutaistelujen aikana 25.-30.8. IV armeijakuntaa johti eversti Valo Nihtilä Oeschin ollessa sairaalassa. Muodollinen komentaja tuolloin oli kenraalimajuri Taavetti Laatikainen.

## Lähteet
Luettelo ECW Championeista

**Luettelo ECW -mestareista.** Mestaruudesta on erillinen artikkeli ECW World Heavyweight Championship.

Ensimmäinen mestari oli Jimmy Snuka - 1992. Eniten voittanut mestari on The Sandman, joka on voittanut  mestaruuden viisi kertaa. Pisimpään yhtäjaksoisesti mestaruutta hallussaan pitänyt oli neljännellä kerrallaan Shane Douglas 406 päivää. Lyhimpään pitänyt on Ezekiel Jackson, joka voitti mestaruuden viimeisessä lähetyksessä ja kolme minuuttia myöhemmin ECW lakkautettiin.

## Nimet

## Mestarit

## Lista yhteenlasketuista mestaruuskausista

### Tilastoja

## Katso myös
* WWE Champion
* World Heavyweight Champion
* ECW World Heavyweight Championship

## Lähteet
* ECW Championship - WWE.com
Lotus T127

**Lotus T127** on Lotus -tallin kaudella  käyttämä Formula 1 -auto. Autolla kilpailivat Jarno Trulli ja Heikki Kovalainen. Auto esiteltiin Lontoossa 12. helmikuuta 2010. T127 teki ratadebyyttinsä 17. helmikuuta 2010 Jerezin radalla testikuljettaja Fairuz Fauzyn ajamana. 

Talli ei kerännyt kauden aikana lainkaan MM-pisteitä ja oli valmistajien lopputuloksissa kymmenes, mikä riitti muiden tulokastallien Virginin ja Hispanian voittamiseen. Kauden parhaaksi tulokseksi jäi Kovalaisen Japanin osakilpailussa ajama 12:nes tila.

## Tulokset kilpailuittain

## Lähteet

## Aiheesta muualla
Bundalan kansallispuisto

**Bundalan kansallispuisto** on kansallispuisto Sri Lankassa. Puisto sijaitsee 245 kilometriä kaakkoon pääkaupunki Colombosta. Puisto on tärkeä talvehtimispaikka vesilinnuille. Bundalasta tuli suojelualue vuonna 1969, kansallispuistoksi alue nimitettiin 4. tammikuuta 1993. Unesco nimitti kansallispuiston Sri Lankan neljänneksi biosfäärialueeksi vuonna 2005.

## Lähteet

## Aiheesta muualla
Endofyytti

**Endofyytit** ovat kasvien sisällä eläviä mikrobeja, sieniä ja bakteereita, jotka eivät aiheuta isäntäkasville oireita, vaan päinvastoin voivat jopa hyödyttää sitä. Kasvien endofyyteistä suurin osa on vielä löytämättä. Arviot lajien mahdollisesta kokonaismäärästä globaalisti vaihtelevat suuresti (0,5–1,3 miljoonaa).

## Lähteet

## Aiheesta muualla
* Maa- ja elintarviketalouden tutkimuskeskus MTT: Kari Saikkonen, Marjo Helander & Päivi Lehtonen, ''Heinien endofyyttiset sienet'' (pdf)
* Suomen ympäristökeskus (SYKE): Tytti Sarjala, ''Endofyyttisienet uusien terveysvaikutteisten bioaktiivisten yhdisteiden lähteenä''
* Montana State University: What is an Endophyte?
113 (yhtye)

**113** on ranskalainen hiphop-yhtye, joka on perustettu vuonna 1994. Sen perustivat kolmikko Rim'K, Mokobé ja AP, jotka ovat lapsesta saakka olleet kavereita. Yhtyeellä on kaupallisen levy-yhtiön Jive Epicin lisäksi oma itenäinen levymerkki Frenesik.

Yhtyeen jäsenistä kaksi on etniseltä taustaltaan afrikkalainen, Rim'K:lla on sukujuuret Algeriassa ja Mokobélla Malissa. Tämä näkyy myös yhtyeen sanoituksissa. AP:n sukujuuret ovat Guadeloupessa. 

## Diskografia

### Albumit
* Les Princes de la ville (1999)
* 113 Fout la merde (2002)
* 113 Degrés (2005)
* Jusqu'à la mort (2007) (uusintapainos)
* Universel (2010)

## Aiheesta muualla
* Virallinen sivu
Julian Reid

**Julian Reid** on Lapin yliopiston kansainvälisten suhteiden professori. 

Reidin tutkimusalueita ovat etenkin sotaan ja turvallisuuteen liittyvät poliittiset ja filosofiset kysymykset erityisesti Michel Foucault'n kirjoituksien kautta tarkasteltuna. Focault on jatkuvasti esillä myös hänen opetuksessaan.

Reid on väitellyt Lancasterin yliopistossa vuonna 2004. Ennen Lapin yliopistoa hän opetti Kin's Collegessa Lontoossa ja Sussexin yliopistossa. Hän on ollut vieraileva professori myös Bristolin yliopistossa.

## Teokset
**The Neoliberal Subject: Resilience, Adaptation and Vulnerability* (David Chandlerin kanssa), Rowman & Littlefield 2016
**Resilient Life: The Art of Living Dangerously* (Brad Evansin kanssa), Polity Press 2014
**The Biopolitics of the War on Terror: Life Struggles, Liberal Modernity and the Defence of Logistical Societies*, Manchester University Press 2006 & 2009
**The Liberal Way of War: Killing to Make Life Live* (Michael Dillonin kanssa), Routledge 2009 

## Lähteet
Bluesway

**Bluesway** on Juice Leskisen perustama tamperelainen yritys, jonka toimialaksi on merkitty taiteilijatoiminta. Se on kustantanut useita Juice Leskisen levyjä, runokokoelmia, lastenkirjoja ja nuottikirjoja. Leskinen oli ollut osakkaana Mikko Alatalon ja Harri Rinteen kanssa kustannusyhtiössä ALR, joka kustansi Juice Leskinen Slamin ensimmäisen albumin *Tauko I*. Leskinen erosi yhtiöstä vuonna 1979 ja perusti  Blueswaysin.

## Lähteet
Afrikanpikkutiira

**Afrikanpikkutiira** (*Sternula balaenarum*) on afrikkalainen tiira. Sen elinympäristö käsittää Atlantin rannikon Namibiasta Etelä-Afrikan Kapmaahan. Se on tavattu pesimäaikana Angolan pohjoisosassa Cabindassa. Se talvehtii pohjoisempana rannikolla, jopa Nigeriassa asti. Hugh Edwin Strickland kuvaili lajin holotyypin Namibian Damaramaasta 1852.

## Lähteet
Amazonianpikkutiira

**Amazonianpikkutiira** (*Sternula  superciliaris*) on eteläamerikkalainen tiira. Sen elinympäristö käsittää suuren osan mantereesta, Itä-Kolumbiasta Ranskan Guayanaan, Koillis-Peruun ja Argentiinan keskiosiin Buenos Airesiin. Louis Jean Pierre Vieillot kuvaili lajin holotyypin Paraguaysta 1819.

## Lähteet
Pariisi–Nizza-ajo 2006

**Pariisi–Nizza-ajo 2006** oli 5. maaliskuuta – 12. maaliskuuta ajettu pyöräilykilpailu. Kilpailun voitti yhdysvaltalainen ajaja Floyd Landis, jonka talli oli Phonak.

## Etappien voittajat
Lähde:Cyclingnews

## Lopulliset tulokset
Lähde: Cyclingnews

## Lähteet
Kotimusiikkiviikko

**Kotimusiikkiviikko** on STEP-kansanopiston Järvenpäässä kesäisin heinä-elokuun vaihteessa järjestämä viikon mittainen musiikkikurssi.

Koulutus erottuu muista samankaltaisista koulutuksista siten, että osallistujia on kaiken ikäisiä vauvasta vaariin. Kotimusiikkiviikon taiteellisena johtajana toimii laulun- ja sellonsoiton lehtori Eero Lepola. Parhaimmillaan Kotimusiikkiviikolle on osallistunut lähes 300 osallistujaa.

Ensimmäinen Kotimusiikkiviikko järjestettiin jo 1950-luvun puolivälissä. Kotimusiikkiviikko onkin STEP-kansanopiston vanhin koulutus. Kotimusiikkiviikko on kehittynyt eri-ikäisten harrastajien kohtaamispaikaksi.   

Koulutus tarjoaa loistavat puitteet klassisten soittimien ja laulun opiskeluun ja harjoitteluun. Alun perin jousisoittimiin keskittynyt musiikkileiri tarjoaa nykyään opetusta myös muun muassa harmonikassa ja poikkihuilussa. Noin kymmenen vuoden ajan soitintarjonnassa on ollut myös barokki-soittimia. Koulutuksen aikana voi myös keskittyä pop-jazz-lauluun. Ylipäätään uusia soittimia ja opetusmuotoja tuodaan kehittävällä työotteella mukaan, viimeisimpänä lisäyksenä vuonna 2022 järjestettiin biisinkirjoituspaja säveltäjä Lauri Hongiston johdolla.

Kotimusiikkiviikko tarjoaa yksityisopetuksen lisäksi laajan valikoiman yhteismusisointia. Viikon aikana muodostetaan - ja muodostuu - useita eri kokoonpanoja perinteisistä orkestereista ja kuoroista barokkiorkesteriin ja pop-jazz-yhtyeisiin. Kotimusiikkiviikon aikana voi kokeilla ja kehittää omia taitojaan musiikin tekemisessä sekä olla yhdessä muiden musiikin ystävien kanssa. Kotimusiikkiviikolla on ollut yhteyksiä vastaaviin tapahtumiin erityisesti Saksassa.

Kotimusiikkiviikko järjestetään Sibeliuksen kodin Ainolan naapurissa Tuusulanjärven rannalla STEP-koulutuksen kampuksella. Kotimusiikkiviikko kunnioittaa Sibeliuksen ja Tuusulanjärven taiteilijayhteisön perinteitä ja tämä näkyy esimerkiksi siten, että Kotimusiikkiviikon päätöspäivän perinteisiin kuuluu vierailu ja musiikkihetki Sibeliuksen haudalla. Perinteisesti viikko päättyy päätöskonserttiin, joka viime vuosina on pidetty Järvenpään kirkossa. 

## Aiheesta muualla
* STEP-koulutus
* Kotimusiikkiviikon fanisivusto Saksassa
* Kari Rydman muistelee 1950-luvun kotimusiikkiviikkoja blogissaan
Ben Sim

**Ben Sim** (s. 30. heinäkuuta 1985 Cooma, Australia) on australialainen maastohiihtäjä. Sim osallistui ensimmäiseen maastohiihdon maailmancupin osakilpailuunsa kaudella 2004 Nove Mestossa. Hänen paras sijoituksensa maailmancupin osakilpailussa on 16. sija joukkuesprintissä kaudella 2009. Hiihdon maailmanmestaruuskilpailuissa Simin paras sijoitus on 14. sija, jonka Sim on saavuttanut kahdesti, molemmat tosin viesteistä.

## Menestys maailmancupissa
2 Times Terror

**2 Times Terror** oli suomalainen industrial metalia soittava yhtye. Sen toiminnan aloittivat vuonna 2006 MC Raaka Pee ja HC CSD. Vuoden 2019 syyskuussa yhtye julkaisi Facebookissa lyhyen ilmoituksen, jossa se kertoi lopettavansa.

## Historia
Industrialmusiikkia soittaneessa 2TT:ssä oli mukana useita metalliartisteja, kuten Zachary Hietala (Tarot), Spellgoth (Turmion Kätilöt, Trollheim's Grott), Hurja (Shade Empire, Chaosweaver, Deathchain), Puijon Perkele (Verjnuarmu), DJ Proteus ja Eric Riekkinen.

## Jäsenet
* MC Raaka Pee – laulu, kitara, koskettimet, ohjelmointi (Turmion Kätilöt, AEON, Ancient Drive)
* HC CSD – laulu, lyriikat

### Livekokoonpano
* MC Raaka Pee – laulu
* Hurja – laulu
* HC CSD – laulu
* Kalle Pakarinen – kitara
* Mika Pusa – basso
* Veikka Jokela – rummut
* Julma J – koskettimet

## Diskografia
* 

### Singlet
* D.E.A.D (2010)
* Ikävässä paikassa (2010)
* Vaatteet (2010)
* Tieto maksaa ihmisverta, naisia, lihaa ja hampaiden kultaa (2017)
* Lyrics of Death  (2018)

## Lähteet

## Aiheesta muualla
* Kotisivut
William Bonnet

**William Bonnet** (s. 25. kesäkuuta 1982 Saint-Doulchard, Ranska) on ranskalainen maantiepyöräilijä, joka kilpaili amamttilaisena 2005–2021.

Bonnet on kilpaillut myös ratapyöräilyssä, ja hän kuului Ranskan hopeajoukkueeseen junioreiden MM-kilpailujen joukkuetakaa-ajossa 2000. Hän aloitti maantiepyöräilyn ammattilaisuransa Auber 93 -joukkueessa 2005, jolloin voitti Pariisi–Corrèze-kilpailun. Vuosina 2006–2008 hän edusti Crédit Agricole -tallia. Hän voitti 2008 Tour de la Sommen ja GP d'Isbergues -kilpailun.

Bonnet edusti Bbox Bouygues Télécom -joukkuetta vuosina 2009–2010. Espanjan ympäriajossa 2009 hän sijoittui toiseksi sekä 16. että 17. etapilla. Pariisi–Nizza-ajossa 2010 hän voitti Limogesiin päättyneen toisen osuuden. Kausilla 2011–2021 hän edusti FDJ / Groupama-FDJ-tallia. Hän sijoittui Dohan MM-kilpailuissa 2016 maantieajossa kahdeksanneksi. 

## Lähteet
José Bono

**José Bono** (s. 14. joulukuuta 1950) on espanjalainen sosialistisen työväenpuolueen (PSOE) poliitikko. 

Hän oli Espanjan puolustusministeri vuosina 2004–2006 ja Kastilia- La Manchan aluehallituksen puheenjohtaja vuosina 1983–2004. Hän toimi edustajainhuoneen puhemiehenä 2008–2011.
Chilenpikkutiira

**Chilenpikkutiira** (*Sterna lorata*) on eteläamerikkalainen tiira. Sen elinympäristö käsittää Tyynenmeren rannikon Ecuadorin pohjoisosan Guayaquilista Pohjois-Chilen Tarapacáan. Sen populaation koko on todennäköisesti noin 1&nbsp;000–3&nbsp;000&nbsp;yksilöä. Rudolph Amandus Philippi ja Christian Ludwig Landbeck kuvailivat lajin holotyypin Chilen Aricasta 1861.

## Lähteet
Eteläamerikantiira

**Eteläamerikantiira** (*Sterna hirundinacea*) on eteläamerikkalainen tiira. Sen elinympäristö käsittää mantereen etealäosan rannikot Perun eteläosista Tulimaahan, Falklandsaarille ja Brasilian keskiosien Espírito Santoon. Telveksi se siirtyy mantereen rannikoille päiväntasaajan seudulle. René-Primevère Lesson kuvaili lajin holotyypin Brasilian Santa Catarinasta 1831.

## Lähteet
M/T Suula

**M/T Suula** on Navidom Oy:n omistaman SSC Suula Oy:n omistama öljytankkeri.

## Valmistus
Alus tilattiin Estaleiros Navais de Viana do Castelolta Viana do Castelosta Portugalista. Sen köli laskettiin 4. syyskuuta 2003 telakkanumerolla 225, ja se laskettiin vesille 23. heinäkuuta 2004. Alus luovutettiin 4. helmikuuta 2005 Neste Shipping Oy:lle.

## Palvelus
Alus on Nesteen käytössä edelleen. Aluksen ei tarvitse käyttää luotsia liikkuessaan Porvooseen Sköldviikin satamaan, jos aluksen kapteeneilla on linjaluotsinkirjat kyseiselle väylälle.

## Lähteet

## Aiheesta muualla

*
*
Gravé dans la roche

**Gravé dans la roche** on Sniper-yhtyeen toinen studioalbumi. Se julkaistiin 19. toukokuuta 2003. Albumi käsitteli sanoissaan muun muassa Israelin–Palestiinan konfliktia ja ilmaston lämpenemistä.

## Kappaleet
# 
# 
# 
# 
# 
# 
# 
# 
# 
# 
# 
#  (feat. Leila Rami)
# 
# 
# 
#  (feat. Tandem, 113, G'Kill, Sinik, Diam's, Salif, Zoxea, Haroun ja l'Skadrille)

## Listasijoitukset

## Lähteet
Beethoven’s Big Break

**Beethoven’s Big Break** (tunnetaan suomeksi myös nimellä **Beethovenin kuudes**) on vuonna 2008 videolevitykseen tullut yhdysvaltalainen elokuva. Elokuva on Beethoven-elokuvasarjan kuudes osa.

## Aiheesta muualla
* 
*
SOGEADE

**SOGEADE** (**Société de gestion de l'aéronautique, de la défense et de l'espace**) on ranskalainen holding-yhtiö, joka omisti vuonna 2000 noin 30&nbsp;% EADS-konsernista ja vuoden 2009 lopulla noin 22&nbsp;%.

Yhtiön omistavat Ranskan valtion omistama SOGEPA-sijoitusyhtiö (alun perin 50&nbsp;% osuus SOGEADEsta, vuonna 2009 67&nbsp;%) ja Désirade-sijoitusyhtiö (50&nbsp;%, laskenut kolmannekseen), jonka omistaa ranskalainen sotateollisuus- ja mediayhtiö Lagardère Group.
Juslin

**Juslin** on seuraavien suomalaisten henkilöiden sukunimi:

* Birgitta Ara (ent. *Juslin*, oik. *Juslin-Ara*, 1934–2025), kuvanveistäjä
* Emma Juslin (s. 1985), suomenruotsalainen kirjailija
* Heikki Juslin (s. 1946), metsätieteilijä ja professori
* Jukka Juslin (s. 1977), tietokirjailija, tutkija ja opettaja
* Markku Juslin (1939–2018), apteekkari ja farmasian teknologian professori
* Per-Erik Juslin (1934–2023), jalkapalloilija
* Väinö Lennart (oik. *Väinö Lennart Vainio*, ent. *Juslin*, 1892–1912), kirjailija

## Kuvitteellisia henkilöitä

* Tommi Juslin, tv-sarjassa *[[Salatut elämät]]*
Metyylipropionaatti

**Metyylipropionaatti** eli **metyylipropanoaatti** (CH3CH2COOCH3) on propaanihapon ja metanolin esteri. Sitä esiintyy luonnossa eräissä hedelmissä, kuten kiiveissä. Yhdistettä käytetään aromina ja liuottimena. Metyylipropionaatti on väritöntä, hedelmäntuoksuista, veteen niukkaliukoista nestettä, joka liukenee kaikissa suhteissa etanoliin ja dietyylieetteriin sekä näitä vähäisemmässä määrin asetoniin. Metyylipropionaatin leimahduspiste on -2&nbsp;°C (c.c.) ja itsesyttymislämpötila 469&nbsp;°C. Yhdistettä esiintyy kukkien tuoksuissa ja semiokemikaalina eliöiden viestinnässä. Metyylipropionaatti kuuluu propionaattien aineryhmään.

## Valmistus
Metyylipropionaattia voidaan valmistaa teollisesti noin 200&nbsp;°C lämpötilassa metyyliformiaatista ja eteenistä. Katalyyttinä voidaan käyttää ruteeniin tai iridiumiin perustuvia komplekseja. 
:H3COOCH3 + C2H4 → CH3CH2COOCH3

Yhdistettä on mahdollista tuottaa myös metanolista, eteenistä ja hiilimonoksidista. Tällöin katalyyttinä voivat toimia palladiumin ferrosenyylimetyylifosfiinikompleksit.

## Käyttö
Metyylipropionaattia voidaan käyttää aromina. Se antaa elintarvikkeelle mansikankaltaisen maun.

Metyylipropionaattia voidaan käyttää myös liuottimena. Se soveltuu hyvin yhdessä muiden propionaattien kanssa selluloosajohdannaisten liuottimeksi. Sitä käytetään myös liuottimena valmistettaessa maaleja ja lakkoja. 

Metyylipropionaattia käytetään myös valmistettaessa metyylimetakrylaattia, jota käytetään akryylimuovin valmistuksessa. Metyylipropionaatti reagoi formaldehydin kanssa, jolloin tuotteena muodostuu metyylimetakrylaattia.

## Turvallisuus
Suurina pitoisuuksina metyylipropionaatti ärsyttää hengitysteitä aiheuttaen yskää ja kurkkukipua. Nieltynä yhdiste voi suurina määrinä aiheuttaa huonovointisuutta.

## Katso myös
*Propionaatti
*Etyylipropionaatti

## Lähteet

## Aiheesta muualla
* 
*Human Metabolome Database (HMDB): Methyl propionate 
*Food Component Database (FooDB): Methyl propionate 
*ChemBlink: Methyl propionate 
*Pherobase: Floral Compound - methyl propionate 
*Pherobase: Semiochemical - methyl propionate
He ajavat öisin

**He ajavat öisin** (*They Drive by Night*) on Raoul Walshin ohjaama yhdysvaltalainen film noir -draamaelokuva vuodelta 1940. Se kertoo kahdesta rekkakuskiveljeksestä ja heidän elämästään.

## Rooleissa

## Lähteet
*  Viitattu 13.3.2010.

### Viitteet

## Aiheesta muualla
*
Clint Mansell

**Clint Mansell** (oik. Clinton Darryl Mansell, s. 7. tammikuuta 1963) on brittiläinen säveltäjä.

Hän on säveltänyt elokuvamusiikkia, esimerkiksi *[[Taru sormusten herrasta: Kaksi tornia (elokuva)|Taru sormusten herrasta: Kaksi tornia]]* -trailerin *Lux Aeterna*, joka on sovitus hänen elokuvaan *[[Unelmien sielunmessu]]* säveltämästään samannimisestä kappaleesta. Hän on myös toiminut musiikintuottajana elokuvassa *[[Kuu (vuoden 2009 elokuva)|Kuu]]*. Hän oli uransa alussa Pop Will Eat Itself -yhtyeen kitaransoittaja ja päälaulaja.

## Lähteet

## Aiheesta muualla
* Clint Mansellin kotisivut 
*
Sol Polito

**Sol Polito** (12. marraskuuta 1892 Palermo, Italia &ndash; 23. toukokuuta 1960 Los Angeles, Kalifornia) oli yhdysvaltalainen elokuvaaja. Hän muutti jo lapsena Italiasta New Yorkiin, jossa myös kävi koulunsa. Polito oli kolme kertaa Oscar-ehdokkaana parhaasta kuvauksesta.

## Osittainen filmografia
* *[[Hänen vaimonsa rikos]]* (*Three on a Match*, 1932)
* *[[42:nen katu]]* (*42nd Street*, 1933)
* *[[Kivettynyt metsä (elokuva)|Kivettynyt metsä]]* (*The Petrified Forest*, 1936) 
* *[[Robin Hoodin seikkailut]]* (*The Adventures of Robin Hood*, 1938)
* *[[Elisabeth ja Essex]]* (*The Private Lives of Elizabeth and Essex*, 1939) (Oscar-ehdokkuus)
* *[[Kersantti York]]* (*Sergeant York*, 1941) (Oscar-ehdokkuus)
* *[[Myrskylintuja]]* (*Captains of the Clouds*, 1942) (Oscar-ehdokkuus)
* *[[Uusien tähtien alla]]* (*Now, Voyager*, 1942)
* *[[Arsenikkia ja vanhoja pitsejä]]* (*Arsenic and Old Lace*, 1944)
* *[[Viitta ja tikari (vuoden 1946 elokuva)|Viitta ja tikari]]* (*Cloak and Dagger*, 1946)
* *[[Valitan, väärä numero!]]* (*Sorry, Wrong Number*, 1948)

## Lähteet

## Aiheesta muualla
* 
*
Ylva

**Ylva** on muinaisskandinaavinen naisen etunimi, joka merkitsee naarassutta. Ylvan nimipäivä on suomenruotsalaisen kalenterin mukaan 13. syyskuuta.

Suomessa nimi Ylva on syyskuuhun 2025 mennessä annettu Digi- ja väestötietoviraston tietojen mukaan noin 460 henkilölle.

## Tunnettuja Ylvoja

* Ylva Eggehorn (s. 1950), ruotsalainen kirjailija ja runoilija
* Ylva Ekblad (s. 1961), suomalainen näyttelijä
* Ylva Gustavsson (s. 1963),  ruotsalainen elokuvaohjaaja, -käsikirjoittaja, -tuottaja ja -leikkaaja
* Ylva Haru, oik. *Lotta Jääskelä* (s. 1985), suomalainen laulaja, lauluntekijä ja muusikko
* Ylva Holländer (s. 1955), ruotsalais-suomalainen kuvataiteilija
* Ylva Johansson (s. 1964), ruotsalainen poliitikko ja ministeri
* Ylva Lindberg (s. 1976), ruotsalainen jääkiekkoilija
* Ylva Nowén (s. 1970), ruotsalainen alppihiihtäjä

## Liike-elämässä
*Ylva (konserni), entisen HYY Yhtymän nykyinen nimi

## Katso myös

* Yrsa

## Lähteet
William Hornbeck

**William Hornbeck** (23. elokuuta 1901 Los Angeles, Kalifornia &ndash; 11. lokakuuta 1983 Ventura, Kalifornia) oli yhdysvaltalainen elokuvaleikkaaja. Hän sai Oscar-palkinnon vuoden 1951 elokuvasta *[[Paikka auringossa]]*. Vuonna 1977 elokuvaleikkaajat äänestivät Hornbeckin kaikkien aikojen parhaaksi leikkaajaksi. Myös Frank Capran mukaan Hornbeck oli elokuvahistorian paras leikkaaja.

## Osittainen filmografia
* *[[Ihmeellinen on elämä]]* (*It's a Wonderful Life*, 1946)
* *[[Paikka auringossa]]* (*A Place in the Sun*, 1951)
* *[[Paljasjalkakreivitär]]* (*Barefoot Contessa*, 1954)
* *[[Jättiläinen (vuoden 1956 elokuva)|Jättiläinen]]* (*Giant*, 1956)
* *[[Hiljainen amerikkalainen (vuoden 1958 elokuva)|Hiljainen amerikkalainen]]* (*The Quiet American*, 1958)
* *[[Äkkiä viime kesänä]]* (*Suddenly, last summer*, 1959)

## Lähteet

## Aiheesta muualla
* 
*
Yrsa

**Yrsa** on muinaisskandinaavinen naisen etunimi, jonka merkitykset ovat 'naaraskarhu' tai 'karhutar'. Yrsan nimipäivä on suomenruotsalaisen kalenterin mukaan 7. elokuuta.

Suomessa nimi Yrsa on vuoden 2019 loppuun mennessä annettu Digi- ja väestötietoviraston tietojen mukaan noin 170 henkilölle.

## Tunnettuja Yrsoja

* Yrsa Cannelin (1913–2004), suomalainen näyttelijä ja laulaja
* Yrsa Sigurðardóttir (s. 1963), islantilainen kirjailija
* Yrsa Stenius (1945–2018), suomalainen toimittaja ja kirjailija.

## Katso myös
* Ylva

## Lähteet
Black Veil Brides

**Black Veil Brides** on yhdysvaltalainen rock-yhtye. Yhtye julkaisi debyyttialbuminsa *[[We Stitch These Wounds]]* 20. heinäkuuta 2010. Toinen albumi *Set the World on Fire* julkaistiin 14. kesäkuuta 2011. Samana vuonna julkaistiin yhtyeen kolmas EP, *Rebels* (ensimmäinen EP *Sex & Hollywood* julkaistiin vuonna 2007 ja toinen *Never Give In* vuonna 2008). 8. tammikuuta 2013 yhtye julkaisi kolmannen albuminsa *Wretched and Divine: Story of The Wild Ones.* Neljännen albuminsa yhtye julkaisi 27. lokakuuta 2014.

## Historia
Yhtye perustettiin vuonna 2006. Vuonna 2009 yhtye kiinnitettiin StandBy Records -nimiselle indielevy-yhtiölle. Samoihin aikoihin yhtyeen ensimmäinen albumikokoonpano vakiintui entisen Amen- ja The Dreaming -kitaristi Jinxxin liityttyä yhtyeeseen. Ensimmäisen albumin sävellyksistä vastasivatkin lähinnä kitaristit Jake Pitts ja Jinxx lähestulkoon yksinään. Tosin he mainitsivat *Set the World on Firen* sävellyksistä vastaavan myös rumpali Christian Coman.

*We Stitch these Wounds* debytoi sijalla 36 Yhdysvaltain Billboard 200 -listalla ja sitä myytiin julkaisuviikolla 10&nbsp;000 kappaletta. Yhtye nousi ykköseksi Independent-listalla.

*Set The World on Fire* debytoi sijalla 17 Billboardilla, sijalla kolme Kanadan virallisella listalla, sekä myös Englannin Rock-listalla.

Yhtye on vieraillut Suomessa vuosina 2013 ja 2015.

## Jäsenet
### Nykyinen kokoonpano
* Andy Biersack – laulu
* Jake Pitts – kitara
* Lonny Eagleton – basso
* Christian "CC" Coma – rummut
* Jinxx – kitara, viulu

### Entiset jäsenet
* Chris "Craven" Riesenburg – rummut, (2006–2007)
* Phil "Catalyst" Cenedella – basso (2006–2007)
* Nate Shipp – kitara (2006–2008)
* Bobby "Badass" Thomas – basso (2006–2008)
* James Dorman – kitara (2007–2008)
* Zach "Heartless" Riegler – rummut, (2007–2008)
* Chris Stewart – kitara (2007–2008)
* David "Pan" Burton – kitara (2008–2009)
* Chris "Hollywood" Bluser – kitara, basso, laulu (2008–2009)
* Sandra Alvarenga – rummut (2009–2010)
* Ashley Purdy – basso (2009–2019)

## Diskografia
### Studioalbumit
* 
* 
* 
* 
* 
* 
* 

### EP:t
* 
* 

### Singlet
* Knives and Pens (2009)
* Perfect Weapon (2010)
* Fallen Angels (2011)
* The Legacy (2011)
* Rebel Love Song (2011)
* In the End (2012)
* Revelation (2013)
* We Don't Belong (2013)
* Unbroken (2013)
* Heart of Fire (2014)
* Goodbye Agony (2014)
* The Outsider (2017)
* My Vow (2018)
* When They Call My Name (2018)
* The Last One (2018)
* Wake Up (2018)
* Ballad of the Lonely Hearts (2018)
* Scarlet Cross (2020)
* Fields of Bone (2021)
* Crimson Skies (2021)
* Torch (2021)
* Saviour II (2022)

## Aiheesta muualla
* 
* Black Beil Brider YouTubessa
Eteläntiira

**Eteläntiira** (*Sterna vittata*) on eteläisten valtamerten saarilla elävä tiira. Sen elinympäristö käsittää Etelämannerta lähellä olevat eteläisen Atlantin, Intian valtameren ja Tyynenmeren saaret, lännessä Tristan da Cunhasta ja Goughista Macquariensaarelle idässä. Siitä tunnetaan kuusi alalajia. Johann Friedrich Gmelin kuvaili lajin holotyypin Kerguelenista 1789.

## Lähteet